Hoekom verwyder God nie onmiddellik ons sondige begeertes nie? - www.bybelkennis.co.za
by Coen Slabber · Published 30/04/2015 · Updated 30/03/2015
They think repentance or mourning of sin is but one act. … It is a dangerous mistake, for we need to know that a true sorrow for sin, true repentance , is a continual act that must abide all our lives.” – Jeremiah Burroughs:
Baie Christene ondervind dat hulle weer en weer voor dieselfde sonde te staan kom. Hoekom verwyder God dit nie sommer nie?
In Rigters 3:1 – 2 lees ons ‘n insig wat min Christene raaklees:
Die Here het die nasies met rus gelaat om die Israeliete met hulle op die proef te stel, die Israeliete wat nie ondervinding gehad het van al die oorloë teen die Kanaäniete nie. Die Here wou hierdie Israeliete leer om oorlog te maak, hulle wat dit nie voorheen ondervind het nie.
Israel se stryd was tasbaar en ooglopend: vyandige nasies en hulle leërs. Hoekom het God hulle nie verdryf nie? In Rigters lees ons gereeld dat die vyandige nasies daar was, want hulle het nie geglo dat God hulle sal verdryf nie. Maar in hierdie verse lees ons dat God die nasies met rus gelaat het om die Israeliete op die proef te stel sodat hulle kan leer om oorlog te maak.
God hou aan om Israel te toets om te sien of hulle Hom sal glo en om op Hom te vertrou in hulle geveg. Hy doen dieselfde met ons, alhoewel ons geveg nie teen vlees en bloed is nie, maar teen geestelike magte. Hoekom verwyder God nie ons probleme as ons Christene word nie? Want Hy wil hê ons moet op sy genade en nie op ons eie vermoëns vertrou nie – om ons nederig te hou.
God los die Kanaäniete sodat Israel kan leer om te veg. As jy swaarkry onthou wat God besig is om deur jou omstandighede te doen. Kyk na Christus wie se opstanding die oorwinning waarborg. Kyk na Christus, die enigste Verlosse wat vir jou krag kan gee om staande te bly – wat jou elke keer as jy val optel. Kyk na Christus en veg.
Laaste 30 Dae: 10,435
Laaste 365 Dae: 267,012